Príloha č. 1 k Rozhodnutiu č.: **060/V/20-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku: **AQUAVIT D3 perorálny roztok**

Výrobca : PHARMAGAL s. r.o., Murgašova 5, 949 01 Nitra, Slovenská republika.

Držiteľ rozhodnutia : PHARMAGAL s. r.o., Murgašova 5, 949 01 Nitra, Slovenská republika.

Zloženie : Colecalciferolum 160 000 000 IU v 1 000 ml.

 Pomocné látky: Tokoferol alfa-acetát (E 307), Benzylalkohol (E 1519), Propylénglykol, Polysorbát 80, Čistená voda.

Popis vet. prípravku : Žltý, takmer číry až mierne opalizujúci roztok.

 Vitamínový prípravok.

Druh a kategória zvierat : Kura domáca, kačica, morka, ošípaná, ovca, koza, hovädzí dobytok, kôň, holub, králik.

Charakteristika : Vitamínový prípravok s obsahom v tuku rozpustnom vitamínu D3, upraveného do vodorozpustnej formy. Vitamín D3 zodpovedá za ukladanie vápnika a fosforu a stimuluje tiež resorpciu vápnika a fosforu. Jeho nedostatok sa môže prejaviť rachitídou mladých zvierat a osteomaláciou dospelých zvierat.

Oblasť použitia:

* + - * Pomalý rast - mláďatám v období intenzívneho rastu.
* Počas znášky - zhoršená kvalita škrupiny.
* Krivica.
* Osteomalácia.
* Znížená odolnosť organizmu.
* Gravidita.
* Znížená produkcia a liahnivosť vajec.

Spôsob podania : Perorálne, v takom množstve pitnej vody, ktoré zvieratá čo najrýchlejšie spotrebujú.

Dávkovanie : Denná dávka:

 **1 ml = 30 kvapiek veterinárneho prípravku**

 **Zviera Vek/Hmotnosť Denná dávka**

Kura 1 – 3 týždne 1 ml/1 100 ks

 Kura 4 – 6 týždňov 1 ml/600 ks

 Kura nad 7 týždňov 1 ml/600 ks

 Sliepka v znáške 1 ml/700 ks

 Sliepka (násadové vajcia) 1 ml/500 ks

 Sliepka (mäsový typ) 1 ml/500 ks

 Kačica 1 – 2 týždne 1 ml/1 400 ks

 Kačica 3 – 8 týždňov 1 ml/450 ks

 Kačica dospelá 1 ml/250 ks

 Morky 1 – 3 týždne 1 ml/1 400 ks

 Morky 4 – 6 týždňov 1 ml/450 ks

 Morky 7 – 8 týždňov 1 ml/215 ks

 Morky 9 – 12 týždňov 1 ml/145 ks

 Morky výkrm 1 ml/510 ks

 Moriak výkrm 1 ml/320 ks

 Ciciak 6 kg 1 ml/653 ks

 Odstavča 7 – 15 kg 1 ml/392 ks

 Predvýkrm 15 – 35 kg 1 ml/278 ks

 Prasa výkrm 36 – 65 kg 1 ml/195 ks

 Prasa výkrm 66 – 120 kg 1 ml/180 ks

 Prasnička nad 120 kg 1 ml/77 ks

 Prasnica gravidná 1 ml/83 ks

 Prasnica laktujúca 1 ml/46 ks

 Kanec 1 ml/70 ks

 Jahňa výkrm 20 kg 1 ml/420 ks

 Ovca jalová 60 kg 1 ml/319 ks

 Ovca gravidná 1 ml/195 ks

 Koza jalová 1 ml/342 ks

 Koza gravidná 1 ml/250 ks

 Teľa do 3 mesiacov 1 ml/51 ks

 Teľa 3 – 6 mesiacov 1 ml/25 ks

 Hovädzí dobytok 150 kg 1 ml/42 ks

 Hovädzí dobytok 250 kg 1 ml/28 ks

 Jalovica 350 kg 1 ml/21 ks

 Dojnica 450 kg 1 ml/7 ks

 Dojnica 500 kg 1 ml/6 ks

 Býk (výkrm) 1 ml/26 ks

 Býk (plemenitba) 1 ml/26 ks

 Žriebä do 6 mesiacov 1 ml/107 ks

 Kôň 500 kg 1 ml/42 ks

 Kobyla (gravidná) 1 ml/34 ks

 Žrebec (plemenný) 1 ml/26 ks

Holub mäsový 1 ml/1 920 ks

 *2 kvapky / 128 ks*

*alebo ak 1 ml Aquavitu D3 rozpustíte v 100 ml vody, potom 1 ml takto pripraveného roztoku bude dávka pre 20 holubov*

Holub poštový 1 ml/4 800 ks

*1 kvapka/160 ks*

*alebo ak 1 ml Aquavitu D3 rozpustíte v 100 ml vody, potom 1 ml takto pripraveného roztoku bude dávka pre 48 holubov*

Králik 1 ml/2 000 ks

*2 kvapky/130 ks*

*alebo ak 1 ml Aquavitu D3 rozpustíte v 100 ml vody, potom 1 ml takto pripraveného roztoku bude dávka pre 20 králikov*

 Veterinárny prípravok sa podáva po dobu 3 - 10 dní v uvedených dávkach. Po 3 - 4 týždňoch sa odporúča aplikáciu zopakovať.

Poznámka : Nariedený roztok je potrebné chrániť pred priamym slnečným svetlom a pripravovať denne čerstvý.

Upozornenia : Veterinárny prípravok sa nesmie používať po uplynutí času použiteľnosti. Pri práci s veterinárnym prípravkom je zakázané jesť, piť a fajčiť. Po kontakte s pokožkou je potrebné umyť pokožku vodou. Uchovávať mimo dohľadu a dosahu detí.

Ochranná lehota : Bez ochranných lehôt.

Spôsob uchovávania : Pri teplote do 25° C, chrániť pred svetlom.

Čas použiteľnosti : V neporušenom obale 2 roky; čas použiteľnosti po nariedení v pitnej vode podľa návodu 12 hodín.

Veľkosť balenia : 50 ml, 250 ml, 1 000 ml, 5 l, 10 l.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

 Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 060/V/20-S